open-index/open-wikipedia-markdown huggingface dataset:
ג'ף באסקר

**ג'ף באסקר** (באנגלית: **Jeff Bhasker**; נולד ב-4 במרץ 1974) הוא מפיק מוזיקלי, פזמונאי ורב-נגן אמריקאי שפועל בלוס אנג'לס. הוא זכה בפרס גראמי בקטגוריית "מפיק השנה, לא קלאסי" ב-2016 והועמד בקטגוריה זו ב-2013. הוא השתתף בהפקת האלבומים  ו-*[[My Beautiful Dark Twisted Fantasy]]* של קניה וסט.

הוא כתב והפיק את הלהיט הבין-לאומי "We Are Young" של פאן, שנמכר בלמעלה מעשרה מיליון עותקים בארצות הברית.

## ביוגרפיה וקריירה
באסקר נולד בקנזס סיטי, קנזס וגדל בסוקורו, ניו מקסיקו. אמו ילידת אמריקה היא פסנתרנית ואביו יליד הודו, ראווי באסקר, הוא רופא שכיהן כראש עיריית סוקורו במשך יותר מ-24 שנים. באסקר הקליט ויצר מוזיקת ג'אז ביחד עם אמו והמורה שלו לפסנתר. הוא ניגן בלהקת הג'אז בתיכון סוקורו, שם סיים את לימודיו ב-1993.

בשנת 2005 הפיק וכתב את "The Documentary" עבור דה גיים. שלוש שנים לאחר מכן, עבד עם קניה וסט על "Love Lockdown", ו-"Long Distance" של ברנדי. באותה העת, עבד עם וסט על אלבומו, . הוא עבד עם ג'יי-זי, וסט וריהאנה על "Run This Town" שזכה בשני פרסי גראמי. שיתופי פעולה נוספים נעשו ביחד עם קיד קאדי, ליאונה לואיס, אלישה קיז, אדם למברט, רובין ת'יק, מרי ג'יי בלייג', דרייק, ברונו מארס, סנופ דוג, נטליה קילס, ביונסה, פאן, לנה דל ריי, פינק, הרולינג סטונז ודיידו.

בהמשך הקריירה שלו, עבד עם הזמרת-יוצרת האמריקאית טיילור סוויפט על "The Lucky One" ו-"Holy Ground". הוא עבד עם ריהאנה על "Kiss It Better", ועם ליידי גאגא על "Diamond Heart". באסקר המשיך ועבד עם מוזיקאים כדוגמת קית' אורבן, הארי סטיילס, קייטי פרי, מיגל, ליקה לי, דואה ליפה וקשה. בשנת 2021, בעת שסוויפט הוציאה את אלבום ההוצאה החוזרת השני שלה,  עבד עימה באסקר בשנית, על אותם השירים משנת 2012. בין היתר, עבד עם מדונה על שלושת השירים "Come Alive", "" ו-"Back That Up to the Beat"; השלישי מביניהם הופץ כסינגל בשנת 2022 וזכה להצלחה בין-לאומית מחודשת שלוש שנים מיציאתו המקורית.

## קישורים חיצוניים

## הערות שוליים

קטגוריה:מפיקי היפ הופ אמריקאים
קטגוריה:זמרים אמריקאים
קטגוריה:מוזיקאים אמריקאים
קטגוריה:בוגרי מכללת ברקלי למוזיקה
קטגוריה:זוכי פרס גראמי
קטגוריה:קלידנים
קטגוריה:אמריקאים שנולדו ב-1974
HRU (אבטחה)

**מודל HRU** (מודל **H**arrison, **R**uzzo, **U**llman) הוא מודל אבטחת מידע ברמת מערכת ההפעלה אשר מטפל בשלמות זכויות הגישה במערכת. המודל הוא הרחבה של מודל גרהם-דנינג, ומבוסס על הרעיון של קבוצה סופית של נהלים זמינה לעריכת זכויות הגישה של ישות s על אובייקט o. הוא נקרא על שם שלושת מחבריו, מייקל א. **ה**ריסון, וולטר ל. **ר**וזו וג'פרי '''א'''ולמן.

לצד הצגת המודל, הריסון, רוצו ואולמן דנו גם באפשרויות ובמגבלות של הוכחת בטיחותן של מערכות באמצעות אלגוריתם.

## תיאור הדגם
מודל HRU מגדיר מערכת הגנה המורכבת מקבוצה של זכויות גנריות R ומערכת של פקודות C. תיאור מיידי של המערכת נקרא תצורה ומוגדר כ- N-יה סדורה(S,O,P) של הנושאים הנוכחיים S, חפצים נוכחיים O ומטריצת גישה P. מכיוון שהנושאים נדרשים להיות חלק מהאובייקטים, מטריצת הגישה מכילה שורה אחת לכל נושא ועמודה אחת לכל ישות ואובייקט. ערך לישות s ולאובייקט o מהווה תת-קבוצה של הזכויות הגנריות R .

הפקודות מורכבות מפעולות פרימיטיביות ויכולות לכלול גם רשימה של תנאים מוקדמים המחייבים זכויות מסוימות להיות נוכחות עבור זוג (s,o) של נושאים וחפצים.

הבקשות הפרימיטיביות יכולות לשנות את מטריצת הגישה על ידי הוספה או הסרה של זכויות גישה עבור זוג נושאים ואובייקטים ועל ידי הוספה או הסרה של נושאים או אובייקטים. יצירת נושא או אובייקט מחייבת שהנושא או האובייקט לא יהיו קיימים בתצורה הנוכחית, בעוד שמחיקה של נושא או אובייקט מחייבת שהוא היה קיים לפני המחיקה. בפקודה מורכבת, רצף של פעולות מבוצע רק כמכלול. פעולה כושלת ברצף גורמת לכל הרצף להיכשל, סוג של טרנזקציית מסד נתונים .

## דיון בנושא בטיחות
הריסון, רוצו ואולמן דנו האם קיים אלגוריתם שלוקח תצורה ראשונית שרירותית ועונה על השאלה הבאה: האם יש רצף שרירותי של פקודות שמוסיף זכות גנרית לתא של מטריצת הגישה במקום בו היא לא הייתה. בתצורה הראשונית?

הם הראו שאין אלגוריתם כזה, ולכן הבעיה אינה ניתנת להכרעה במקרה הכללי. הם גם הראו מגבלה של המודל לפקודות עם פעולה פרימיטיבית אחת בלבד כדי להפוך את הבעיה לניתנת להכרעה.

## קישורים חיצוניים

* 


קטגוריה:אבטחת מחשבים
קטגוריה:המרחב הקיברנטי
זיז (נהר)

**זיז** (בערבית: **وادي زيز wadī zīz'',*** *או* *'نهر زيز nahr zīz**')'' הוא נהר שמקורו בהרי האטלס הגבוה של מרוקו והוא זורם לאורך 282 קילומטרים אל מדבר סהרה באלג'יריה, שם הוא מתנקז אל תת-הקרקע בתהליך הידוע כתהליך פסואידו-קרסטי, כשנהר "נעלם" לפתע.

## גאוגרפיה והיסטוריה
הנהר מתפתל דרך הערים א-רשידיה, ארפוד, סיג'ילמסה וריסאני, ויוצר נווה מדבר גדול מאוד הידוע בשם תאפילאלת. אשר המרוקנים רואים בו את מקום הולדתה במאה ה-17 של השושלת העלווית (הנוכחית) השולטת במדינה.

במשך מאות שנים היו פיתולי הנהר חלק מנתיב מסחר השיירות בין יישובי צפון הסהרה. פיתולים אלו הקלו על הטיפוס אל הרי האטלס, והזרימה לאורכם, שימשה להם מקור מים. במאה ה-1, הגנרל הרומי גאיוס סואטוניוס פאולינוס  חצה דרכם עם צבאו את הרי האטלס.

כיום, הכביש הלאומי מספר 13  המחבר בין מידלט  לארפוד, משתרע על פני יותר מ-200 קילומטרים לאורך הנהר, ומציג נופים עוצרי נשימה: הרים, צוקי אבן גיר, נקודות ירוקות, אנדרטאות, וגאיות שכולם מספרים את ההיסטוריה של האזור. הנופים שם מקבלים בכמה מקומות מראה של "מערבונים" המזכירים את רמת קולורדו ואת הגרנד קניון של אריזונה.

## הידרולוגיה
מרוקו מתבססת בכל הקשור למי שתייה במדינה על מערכת של 149 סכרים שמאגמים מי נגר, בנוסף למי תהום. אחד מהם הוקם כ-10 ק"מ מצפון לעיר א-רשידיה בסמוך ל-Fum Rhour, ששמו סכר חסן אדקהיל. הסכר הוא סוללת אדמת וסלעי חרסית שאמורים לספק אטימות. הסכר בעל יכולת איגום של 347 מיליון מטרים מעוקבים ואורך האגם שנוצר כ-6 קילומטרים. מטרת הסכר הייתה הסדרת מי הנהר לצורך ביצוע פיתוח חקלאות באזור תאפילאלת, וכן הגנה מפני הצפות. עבודות הבנייה של הסכר התבצעו ממאי 1968 עד מרץ 1971, ומילוי המאגר התבצע במהלך נובמבר 1970. לאחר תחילת המילוי, נצפתה זרימת דליפה משמעותית במורד הזרם שתוקנה באמצעים שונים שנים אחר כך. נכון ל-2015, מי האגם מזוהמים בזיהום צואתי המהווה סיכון לבני אדם.

## קישורים חיצוניים

* מחקר ההידרוגאולוגי של עמק זיז (מחוז ארשידיה מדרום-מזרח מרוקו): השפעות בהתאמה של הבצורת וסכר חסן אדקהיל על המשאבים במורד הזרם (בצרפתית), 1991.
* רשמי ביקור בסכר חסן אדאקיל ועמק הזיז, 17/09/2018
## ביאורים

## הערות שוליים

קטגוריה:מרוקו: גאוגרפיה
קטגוריה:אפריקה: נהרות
תמיר גילת

**תמיר גילת** (נולד ב-18 ביוני 1962) הוא עורך דין, איש עסקים, כדורגלן עבר ישראלי, מלווה רוחני ויושב ראש הקרן לחקר הסרטן בישראל (ICRF).

## ביוגרפיה
תמיר החל את דרכו המקצועית בראשית שנות ה-80 כשוער מכבי תל אביב, ובמקביל למד משפטים באוניברסיטת תל אביב.

בתום לימודיו התמחה במשרד ש. הורוביץ ושות', והמשיך כעורך דין בתחום המסחרי.

בשנת 2000 פרש גילת מעיסוקו בעריכת דין, ולמד לתואר שני במנהל עסקים בתוכנית של בית הספר לניהול באוניברסיטת נורת'ווסטרן. עם השלמת התואר עסק ביזמות בחברות בתחום הסלולר והאנרגיה.

בשנת 2013 התמנה ליושב ראש הקרן לחקר הסרטן בישראל. ומשנת 2015 עד 2018 כיהן כממלא מקום יו"ר ההתאחדות לכדורגל בישראל.

## חיים אישיים
בשנת 1993 נישא גילת ליעל נמרודי, והם התגרשו בשנת 2000.

עשור לאחר מכן התחתן גילת עם קרן נהרי, שהייתה עורכת דין מובילה בתחום הפלילים ונפטרה לאחר מאבק ממושך במחלת הסרטן.

לגילת שלוש בנות, אחת מנישואיו הראשונים ושתיים מהשניים.

במשך השנים עוסק גילת בלימוד ותרגול הפילוסופיה הבודהיסטית, ועוסק בהתנדבות כמלווה רוחני לחולי סרטן ובני משפחותיהם.

ב-2023 הוענק לו תואר דוקטור לשם כבוד מאוניברסיטת תל אביב על הישגיו בקידום חקר הסרטן כיו"ר הקרן לחקר הסרטן בישראל, והתנדבותו שתמכה באלפי חולי סרטן ומשפחותיהם.

## מצבו הרפואי
בפברואר 2011 אובחן גילת עם שני סוגי סרטן: סרטן הלבלב וסרטן הכליה.

הפרוגנוזה לתוחלת חייו הייתה בין שלושה לשישה חודשים. גילת עבר ניתוח ויפל לכריתת ראש הלבלב, כמו כן כריתת הכליה והופנה לטיפול כימותרפי.

לאחר כשלושה חודשים אובחנו גרורות של סרטן הלבלב בכבד של גילת. הטיפול הכימותרפי הופסק, ונאמר לגילת שלא נותרו אפשרויות טיפול עבורו. במקום זאת, הוצע לגילת להצטרף לניסוי קליני של תרופה ביולוגית שיועד לחולות סרטן השד והשחלה שהן נשאיות של המוטציה הגנטית BRCA.

מטרת הניסוי הייתה להאריך בחודשים ספורים את תוחלת החיים של המשתתפים. לאחר 13 חודשים החליטה חברת התרופות לסיים את הניסוי, ומתוך 400 המשתתפים גילת היחיד שנותר כיום בחיים.

בשנת 2015 התפשטו גרורות של סרטן הכליה כמעט לכל איבריו הפנימיים של גילת, שבעקבותיו עבר ניתוח נוסף במסגרתו נכרתו או נחצו רוב איבריו הפנימיים.

לאחר הניתוח הצטרף גילת לניסוי קליני חדש בטיפול אימונותרפי, שהיה אמור להאריך את משך חייו עד 24 חודשים. הניסוי קליני השני בו השתתף הניב גם הוא תרופה מצילת חיים, וגילת מטופל באימונותרפיה עד היום.

## קישורים חיצוניים

* 
* 
* 

## הערות שוליים

קטגוריה:שוערי כדורגל ישראלים
קטגוריה:כדורגלני מכבי תל אביב
קטגוריה:עורכי דין ישראלים
קטגוריה:פעילים חברתיים ישראלים
קטגוריה:ישראלים שנולדו ב-1962
תמצית טוקאי

**תמצית טוקאי** (בהונגרית: **Tokaji esszencia**), המכונה גם פשוט **תמצית, תמצית טבע, צוף,** עשויה מגרגרים שהופכים לאסו (בהונגרית: Aszú) (ריקבון אציל) והגדלים באזור הסגור של אזור היין חבל טוקאי ומקבלים את הריקבון האציל עקב הפטריה Botrytis cinerea  שמשחירים בחלק העליון ונבצרים בנפרד, אחד אחד.

## הייצור
היין נעשה ללא כבישה, הענבים לוחצים זה את זה תחת משקלם וכך יוצא מהם המיץ שיוצר צוף סמיך. לאחר תסיסה מינימלית זו, שנמשכת גם שנים, היין הופך ליין טוקאי מיוחד. הוא עשיר במינרלים, בסוכר ובניחוחות ובטעמים המיוחדים האופייניים לגרגר ענבי אסו. הוא מיושן בחביות עץ קטנות ובבקבוקי זכוכית. הוא מכיל לפחות 180 גרם לליטר סוכר טבעי ו-45 גרם לליטר של תמצית ללא סוכר. הודות לתכולת הסוכר הגבוהה שלו, תהיה לו אחוז אלכוהול של 6-2% בלבד גם לאחר מספר שנים של תסיסה איטית מאוד. מאחר שאיכותו חשובה מאוד, הוא אינו מיוצר מדי שנה, אלא רק במיטב הבצירים של האסו, ולכן הוא נקרא גם מלך היינות.

רק 1.5-1 ליטר תמצית אסו יתקבלו מפוטון אחד (פוטון הוא סל לבציר ענבים בעל מידות קבועות של 28–30 ליטר) של ענבי אסו. היין מוגש בדרך כלל בכוס יין לקינוח בטמפרטורה של 14–16 מעלות צלזיוס. בחלק מהמסעדות הוא מוגש בכפית קריסטל.

## סוגים
בין התמציות, גם התמצית ששמה "שביט אסו". היא מיוחדת ביותר, והוכנה מענבים שנבצרו ב-1811, השנה שבה הופיע השביט האלי. תמצית זו נמכרת (ככל הנראה) בסכום נכבד במכירות הפומביות של כריסטי'ס.

אין לבלבל את תמצית טוקאי עם תמצית אסו (aszúessence), שכיום כבר לא מסווג כיין אסו, והכוונה הייתה ליין אסו עם תכולה של יותר מ-6 פוטונים (סלי ענבים בנפח יין). הדמיון הזה בשם עורר הרבה אי הבנות. על פי חוק היין בהונגריה, מאז בציר 2008, לא ניתן עוד להשתמש בשם תמצית אסו (aszúessencia).
## לקריאה נוספת
* בואו נבהיר מה זה תמצית טוקאי

## ראו גם
* מאפיינים של התמצית טוקאי, hungarikumbolt.hu,
## הערות שוליים

קטגוריה:יין
יהודה דים

**יהודה דים** (נולד ב-25 ביוני 1975), הוא זמר ומלחין חרדי ישראלי, הלחין וביצע עשרות שירים, והוציא לאור מספר אלבומים וסינגלים מוזיקליים.

## ביוגרפיה
נולד בירושלים, גדל בשכונת ישמח משה בגני תקווה בגיל עשר עברו הוריו לבני ברק למד בישיבת אור יהודה, בישיבת מאור התלמוד ברחובות, ובישיבת מיר בירושלים.
כיום מתגורר בבני ברק.

### קריירה מוזיקלית
את הקריירה המוזיקלית הציבורית החל דים עם הלחנת השיר "השמיעיני" אותו ביצע הזמר אודי אולמן באלבומו 'דברי שיר'.

בשנת 1998 יצא האלבום אורייתא

בשנת 2002 יצא האלבום גל עיני

בשנת 2006, עם האלבום **'שובי**' שכלל 10 שירים. חלקם נחשבו ללהיטים בזמנו, ביניהם "פותח את ידך", ו"לא של חלום" שאף נבחרו לאוסף 'קולה להיטים' שהופק בחסות חברת קוקה-קולה וחולק כשי לחג בעיתונים משפחה ובקהילה, וכמובן השיר "שובי השולמית" שעל שמו נקרא האלבום.

בשנת 2007 הוציא את האלבום "**מחשבות**", ובו עשרה שירים מקוריים שנכתבו על ידי הרב אהרן לוי אותם הלחין ושר דים. ביניהם הלהיטים 'טרבלינקה', 'השבבניק' ו'תגיד לי מה יותר מתוק מדף גמרא' ששמו הפך לביטוי מוכר. אלבום זה היה האלבום החרדי הראשון שהכיל כולו מוזיקה מקורית בלבד (ולא ציטוטים מהתנ"ך או דברי חז"ל). השיר 'דף גמרא' זכה במקום ראשון במצעד 'קפיצת הדרך' שהגיש קובי סלע בשנת 2022.

בשנת 2011 הוציא דים אלבום נוסף שכתב הרב אהרן לוי והולחן על ידו, בשם "**תכל'ס**" ובו השירים 'בית המוסר', 'מבקש סליחה' ו'תכל'ס' ועוד. במסגרת שיתוף הפעולה ביניהם, ערכו לוי ודים הופעות משותפות בשם 'סיפור ושיר' בישיבות ובבמות נוספות.

בשנת 2013 ביצע יחד עם להקת 'טריולה' את הסינגל **'נשמת כל חי**' שכתב האברך חיים שיר, בעיבודם של אלי יונה ויואב רומם.

בשנת 2015 הוציא סינגל שכתבה חני וינרוט ז"ל בשם 'החיים האלה'.

בשנת 2017 יצר יחד עם העיתונאי לשעבר הרב קובי לוי את אלבום **'המפגש**' המכיל 13 סיפורים ו-6 שירים שכתב הרב קובי לוי, והלחין וביצע דים.

בשנת 2018, החל בהגשת תוכנית יומית משעה שבע עד שמונה בבוקר בתחנת הרדיו "קול חי מיוזיק"..

בשנת 2023 הוציא את הסינגל-קליפ החרדי הראשון שהופק בתוכנת בינה מלאכותית - 'על גגות העיר', שנכתב גם הוא על ידי הרב אהרן לוי בהפקה מוזיקלית של יוני אליאב ובהפקה גרפית של גיל ישראלוב.

באוגוסט 2023 הוציא את הסינגל 'ליבי' עם שלום ברנהולץ.

בשנת 2024, עבר להגיש את התוכנית היומית שלו בין השעות 8-10 בבוקר ברדיו קול חי מיוזיק.

## קישורים חיצוניים
* יהודה דים בריאיון למנחם טוקר בתוכנית חסידישקייט 2

## הערות שוליים

קטגוריה:זמרים השרים בעברית
קטגוריה:זמרים חסידיים ישראלים
קטגוריה:חרדים ישראלים
קטגוריה:זמרים חסידיים
קטגוריה:ישראלים שנולדו ב-1975
תוכנית החומש להשקעה כלכלית במגזר הערבי

**תוכנית החומש להשקעה כלכלית במגזר הערבי** היא תוכנית ממשלתית עבור פיתוח רמת החיים ביישובי המגזר הערבי בישראל, שהחלה בשנת 2015.

## היסטוריה
התוכנית החלה בעקבות החלטה מספר 922 שאומצה בממשלת ישראל השלושים וארבע ב-30 בדצמבר 2015. ההחלטה הממשלתית עסקה בתיקצוב פיתוח ובקרה בתחומי החינוך, ביטחון הפנים, הבריאות, התשתיות, הבינוי וכו' וזאת בתקציב של כ-15 מיליארד ש"ח. התוכנית המקורית יועדה להתקיים עד 2020 והופנתה ליישובים שבהם למעלה מ-80% תושבים ערבים. המשרד לשוויון חברתי היה אמון בתחילה על יישום התוכנית.

ב-25 באוקטובר 2020 הוחלט על הארכת התוכנית בשנה נוספת והקלות בתחום הבנייה והדיור. ביוני 2021 פורסם בדיון הוועדה המיוחדת לענייני החברה הערבית כ-90% מהכסף הוקצה אך רק 62% מהתקציב בוצע.

ב-1 באוגוסט 2021 ממשלת ישראל השלושים ושש החליטה בהחלטה 292 על הארכת התוכנית עד 2026 בתיקצוב של כ-26.5 מיליארד ש"ח. החלטה 292 התמקדה בתחבורה, בביטחון הפנים, פיתוח תשתיות וצמצום פערים חברתיים. ב-24 באוקטובר 2021 פורסמה תוכנית נוספת (כהמשך להחלטה 922) בתיקצוב של כ-32 מיליארד ש"ח שהופנו בעיקר לחינוך ולביטחון הפנים. 

המשך התיקצוב לתוכנית המשיך גם במסגרת התקציב של 2023 של ממשלת ישראל השלושים ושבע בהובלתו של השר עמיחי שיקלי.

## קישורים חיצוניים
* נוסח החלטת הממשלה 922, באתר משרד ראש הממשלה

## הערות שוליים

קטגוריה:ערביי ישראל
קטגוריה:ישראל: היסטוריה כלכלית
ג'ייסון אביגן

**ג'ייסון גרגורי אביגן** (באנגלית: **Jason Gregory Evigan**; נולד ב-10 ביוני 1983) הוא מוזיקאי, זמר, פזמונאי, רב-נגן ומפיק מוזיקלי אמריקאי.

הקרדיטים שהוא קיבל בתור פזמונאי כוללים כתיבה והפקה משותפת של "Girls Like You" ו-"What Lovers Do" מאת מארון 5, "Ghosttown" מאת מדונה, "Heart Attack" מאת דמי לובאטו, "Talk Dirty" מאת ג'ייסון דירולו ו-2 צ'יינז, "Lovers on the Sun" מאת דייוויד גטה ו-"Shed a Light" מאת רובין שולץ.

אביגן היה הסולן של להקת הרוק אפטר מידנייט פרוג'קט, אף על פי שהלהקה נמצאת בהפסקה החל מ-2 באוקטובר 2014. בהמשך לכך, ויקטוריה וג'ייסון אביגן הקימו את הפרויקט "אלפנט הארט", במסגרתו יצאו השירים "Hiya" ו-"Warfare" שזכו להצלחה מתונה ברחבי העולם.

## ביוגרפיה
אביגן נולד בלוס אנג'לס, קליפורניה, לשחקן גרג אביגן  ולרקדנית פמלה סי. סרפה. הוא אחיהן של השחקניות ונסה לי  ובריאנה אביגן.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:מלחינים אמריקאים במאה ה-20
קטגוריה:פזמונאים אמריקאים
קטגוריה:מלחינים אמריקאים
קטגוריה:מוזיקאים אמריקאים
קטגוריה:זמרים אמריקאים
קטגוריה:זמרים-יוצרים אמריקאים
קטגוריה:מפיקים מוזיקליים אמריקאים
קטגוריה:מלחינים אמריקאים במאה ה-21
קטגוריה:זמרי פופ אמריקאים
קטגוריה:רב-נגנים
קטגוריה:זמרי רוק אמריקאים
קטגוריה:אמריקאים שנולדו ב-1983
מרחב אילת

**מרחב אילת** הוא אחד משלושת המרחבים של מחוז הדרום של משטרת ישראל. מרחב אילת חולש בדרום במעבר מנחם בגין, בצפון צומת מנוחה בכביש 90, במזרח צומת ציחור בכביש 40. מטה המרחב נמצא ברחוב ששת הימים 64, אילת. מפקד המרחב הנוכחי הוא נצ"מ אלון כלפון.

## רקע
מרחב אילת נחשב לאזור מיוחד היות שהוא כולל אתרי תיירות ומוקדי בילוי, אזורי סחר וכלכלה ואתרים לאומיים.

בגזרת המרחב אתרים כמו נמל תעופה רמון, מעבר מנחם בגין (גבול מצרים), מעבר יצחק רבין (גבול ירדן), קצצ"א, ונמל אילת.

בגלל המרחק הגאוגרפי ממרכז הארץ גורמי פשיעה פלילית מחשיבים את העיר אילת כ-"עיר מפלט" ועל כן המרחב מתמודד גם עם אתגר זה.
ממוזער|נקודת משטרת התיירות בחוף הצפוני
ב-2021 לאחר 50 שנים במשכנה, עברה משטרת מרחב אילת למבנה חדש וחדשני, שהוקם כחלק ממתחם חירום עירוני הכולל כל גופי החירום וההצלה ואת בית מעצר אילת.

## תחנות

## יחידת בט"פ-מג"ב אילת
ממוזער|שוטרי מג"ב בט"פ אילת
יחידה תחת מג"ב דרום אשר ההתמחות שלה היא לוחמה בטרור וטיפול בפשיעה. יחידת מג"ב אילת עוסקת בביטחון השוטף בעיר ומונעת ומצמצמת כניסה של גורמים חבלניים לעיר, הן מהגבול הימי בשיתוף עם חיל הים והן מהגבול היבשתי בשיתוף עם חטיבת יואב של צה"ל.

במסגרת הפעילות מפעילה הפלוגה סיורים וצוותים מסביב לשעון ומבצעת פעילות יזומה למיגור הפשיעה בעיר. בתוך העיר מצטרפים כוחות מג"ב לפעילויות השוטפות עם השוטרים הכחולים של משטרת מרחב אילת ובכלל, הם מסיירים על קו החוף, בטיילת וברחבי העיר וגם בכביש 12 כדי לתת תחושת ביטחון לתושבי העיר ולתיירים.

## יס"מ אילת
יחידת הסיור המיוחדת (יס"מ) של משטרת מרחב אילת הוקמה בשנת 2018 במטרה לתת מענה מבצעי מהיר לאירועי פח"ע ואירועים פליליים חריגים המצריכים התערבות של כוח מבצעי לוחם והגדלת נוכחות השוטרים בכדי לשמור על שלום הציבור ולטעת תחושת ביטחון באזרחים.

קובץ:Yasam Eilat (1).jpg|שוטרי יס"מ אילת בטיילת החוף הצפוני, אוגוסט 2024
קובץ:Yasam Eilat (2).jpg|שוטרי יס"מ אילת 
קובץ:Yasam Eilat (3).jpg|סייר יס"מ אילת בטיילת החוף הצפוני, אוגוסט 2024


## גלריה

קובץ:Eilat police (3).jpg|שוטרי משטרת התיירות בסיור בטיילת החוף הצפוני
קובץ:Eilat police (2).jpg|חבלן של משטרת אילת עם רובוט חבלה
קובץ:Eilat police (1).jpg|חבלן של משטרת מרחב אילת
קובץ:Israeli maritime police Defender-class boat Hazon and water scooter in Eilat Marina.jpg|סירה מדגם "צרעה" של משטרת אילת עוגנת במרינה בחוף הצפוני


## הערות שוליים

אילת
קטגוריה:אילת
קטגוריה:מחוז הדרום (משטרה)
ג'ורג' צ'יגובה

**ג'ורג' צ'יגובה** (באנגלית: **George Chigova**; 4 במרץ 1991 – 15 בנובמבר 2023) היה כדורגלן זימבבואי ששיחק בעמדת השוער בנבחרת זימבבואה ובמספר מועדונים בזימבבואה ובדרום אפריקה.

## קריירת מועדונים
צ'יגובה החל את הקריירה המקצוענית שלו בקבוצות גאנרס הארארה ודינמוס הארארה מליגת העל הזימבבואית.

ב-25 בפברואר 2014 חתם צ'יגובה על חוזה לשלוש שנים בסופרספורט יונייטד מליגת העל הדרום-אפריקאית. ב-22 ביולי 2015 חתם על חוזה לשלוש שנים בפולוקוואנה סיטי מליגת העל הדרום-אפריקאית, מבלי שערך הופעות במדי סופרספורט יונייטד. הוא שיחק במועדון במשך חמש עונות, בהן ערך 125 הופעות ליגה.

ב-1 באוקטובר 2020 חזר צ'יגובה לסופרספורט יונייטד, ועד למותו ערך שמונה הופעות ליגה במדי המועדון.

## קריירה בינלאומית
ב-29 בנובמבר 2021 ערך צ'יגובה את הופעת הבכורה שלו בנבחרת זימבבואה, בהפסד 2-0 לנבחרת רואנדה במסגרת אליפות מזרח ומרכז אפריקה.

הוא היה חלק מסגל הנבחרת לטורניר גביע אפריקה לאומות 2019, וערך הופעה אחת בטורניר, בתיקו 1-1 נגד נבחרת אוגנדה בשלב הבתים. הופעה זו הייתה הופעתו האחרונה בנבחרת.

בסך הכל ערך צ'יגובה 32 הופעות במדי נבחרת זימבבואה.

## מותו
ב-15 בנובמבר 2023 מת צ'יגובה לאחר שהתמוטט בביתו.

## קישורים חיצוניים

## הערות שוליים

קטגוריה:כדורגלנים זימבבואים
קטגוריה:שוערי כדורגל זימבבואים
קטגוריה:כדורגלני סופרספורט יונייטד
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2019
קטגוריה:כדורגלנים שמתו במהלך הקריירה
קטגוריה:ספורטאים זרים בדרום אפריקה
קטגוריה:זימבבואים שנולדו ב-1991
קטגוריה:זימבבואים שנפטרו ב-2023
קוטל השדים: רכבת האינסוף

**קוטל השדים: רכבת האינסוף** (ביפנית: **劇場版 鬼滅の刃 無限列車編**, בכתב : **Gekijō-ban Kimetsu no Yaiba Mugen Ressha-hen**) הוא סרט אנימה יפני משנת 2020, המבוסס על סדרת המאנגה קוטל השדים מאת קויוהארו גוטוגה. עלילה הסרט מהווה המשך ישיר לעלילת העונה הראשונה של העיבוד הטלוויזיוני של סדרת סדרת המאנגה.

הסרט יצא לאקרנים במהלך התפרצות מגפת הקורונה. הקרנת הבכורה של הסרט התקיימה ב-16 באוקטובר 2020 ביפן. הוא גרף מעל ל-507 מיליון דולרים ברחבי העולם, ובעקבות כך הוא הפך לסרט הרווחי ביותר בעולם בשנת 2020. זו גם הייתה הפעם הראשונה אי פעם בה הפקה שאינה הוליוודית הגיעה לצמרת רשימת הסרטים הרווחיים ביותר בעולם של אותה השנה. שיא נוסף שהסרט שבר היה שהוא הפך לסרט היפני הרווחי ביותר בכל הזמנים (לפני כן הסרט היפני הרווחי ביותר בכל הזמנים היה המסע המופלא).

הסרט זכה גם בפרסים רבים, כולל פרס האקדמיה היפנית לקולנוע לסרט המונפש הטוב ביותר וכן בסרט ההנפשה הטוב ביותר בטקס פרסי הוצ'י.

ב-3 בפברואר 2023 יצא לאקרנים ביפן סרט המשך לסרט זה בשם "קוטל השדים: אל כפר נפחי החרב".

## תקציר העלילה
עלילת הסרט מהווה ישיר לעלילת סדרת האנימה הפופולרית "קוטל השדים". העלילה מתמקדת בקוטל השדים הצעיר טנג'ירו קמאדו אשר יחד עם חבריו אינוסוקה האשיברה וזניטסו אגצומה יוצאים למשימה על סיפון רכבת מסתורית.

## ראו גם
* קוטל השדים: אל כפר נפחי החרב

## קישורים חיצוניים
* 
* 

## הערות שוליים

קטגוריה:סרטי IMAX
קטגוריה:סרטי 2020
קטגוריה:סרטי אנימה
קטגוריה:סרטים ביפנית
קטגוריה:סרטי פעולה
קטגוריה:סרטי אנימה מ-2020
קטגוריה:סרטים על התאבדות
קטגוריה:סרטי אנימה המבוססים על סדרות מאנגה
דורימון: תמיד לצידך

**דורימון: תמיד לצידך** (ביפנית: **STAND BY ME ドラえもん**) הוא סרט אנימה יפני משנת 2014 המבוסס על סדרת המאנגה דורימון ואשר בוים על ידי ריויצ'י יאגי וטקאשי ימאזאקי. הקרנת הבכורה של הסרט התקיימה ב-8 באוגוסט 2014. זהו הסרט הרווחי ביותר מכל הסרטים בזיכיון דורימון. גרסה של הסרט עם דיבוב באנגלית הוקרנה לראשונה ב-24 באוקטובר 2014 בפסטיבל הסרטים הבינלאומי של טוקיו.

זה היה סרט ההנפשה הראשון של דורימון ב-CGI, והראשון שיצא לאקרנים גם בבתי קולנוע מחוץ ליפן.

הסרט זכה להצלחה מסחרית ביפן והוא היה הסרט הנצפה ביותר ביפן במשך חמישה שבועות רצופים ובשנת 2014 הסרט דורג במקום השני ברשימה סרטי ההנפשה הרווחים ביותר באותה השנה ביפן (הסרט הראשון באותה הרשימה היה הסרט לשבור את הקרח של דיסני), כאשר באותה השנה הסרט גרף 183.4 מיליון דולרים. בפברואר 2015 הסרט זכה בפרס האקדמיה היפנית לקולנוע בקטגוריית סרט האנימציה הטוב ביותר של השנה בטקס פרסי האקדמיה היפנית לקולנוע.

ב-20 בנובמבר 2020 יצא לאקרנים ביפן סרט המשך לסרט זה.

## תקציר העלילה
עלילת הסרט מתמקדת בנער היפני הצעיר נוביטה נובי בן ה-10. נוביטה הוא נער עצלן למדיי, מגושם, ובעיקר חסר מזל. נוביטה מקבל ציונים נמוכים למדיי בבית הספר ויש לו בעיות חברתיות שונות. על מנת לסייע לנוביטה לשפר את מצבו הנין של נובי מהמאה ה-22 מחליט לשלוח חזרה בזמן את החתול הרובוטי דורימון על מנת שיסייע לנובי להתגבר על אתגרים שונים. משימתו של דורימון היא לוודא שלנוביטה לא יהיה עתיד מלא בכישלונות ונישואים אומללים. לדורימון יש גאדג'טים עתידניים רבים בהם הוא משתמש על מנת לסייע לנוביטה להתגבר על מכשולים שונים בחיי היומיום. הסרט מציג שלבים שונים בחייו של נוביטה, מילדותו ועד בגרותו, ומראה עד כמה הייתה לדורימון השפעה על חייו.

## קישורים חיצוניים
* 

קטגוריה:דורימון
קטגוריה:סרטי 2014
קטגוריה:סרטי IMAX
קטגוריה:סרטי אנימה מ-2014
קטגוריה:סרטי אנימה המבוססים על סדרות מאנגה
קטגוריה:סרטי אנימה
קטגוריה:סרטים ביפנית
קטגוריה:סרטי אנימציה על ידידות
קטגוריה:סרטים על חתולים
אודי אולמן

**אודי אולמן** (נולד ב-7 בדצמבר 1973) הוא זמר וחזן חרדי. מייסד ומנכ"ל להקות "הפורום לחזנות" ו"קול חי".

## קורות חיים
אולמן נולד וגדל בחיפה. לאביו החזן דוד אולמן. למד ב"ישיבת יבנה" בחיפה.

החל את קריירת המוזיקה כבר בילדותו, כאשר עמד על במות מוזיקליות ואף הצטרף להופעותיו של אביו.

בשנת 2004 הייה ממייסדי להקת "קול חי" בלונדון, אשר ביצעה הופעות רבות ברחבי אירופה וארצות הברית.

בשנת 2015 הייה ממייסדי להקת "הפורום לחזנות".

משמש כחזן באירועים שונים, ובימים נוראים בקהילות בארצות הברית.
## חיים אישיים
נשוי ואב לחמישה. מתגורר במודיעין.

## קריירה מוזיקלית
אולמן התפרסם בעיקר כזמר, אך משמש כחזן באירועים, ובימים נוראים בקהילות שונות בארצות הברית.

בשנת 1999 הוציא לאור את הסינגל "וללבנה אמר". השיר הפך ללהיט ובוצע על ידי זמרים רבים נוספים, ביניהם עמירן דביר שהוסיפו לאלבום 'שוש אשיש'. באותה שנה זכה אולמן בתואר 'תגלית השנה' בתוכנית 'מוצ"ש חסידי חי' בערוץ 7 של מנחם טוקר וקובי סלע.

בהמשך השנה הוציא את אלבומו הראשון 'אגודה אחת' יחד עם המעבד יובל סטופל, בו הופיעו הלהיטים 'מה נאוו' ו'אין כאלוקינו'. האלבום זיכה את אולמן בתואר "זמר השנה" בערוץ 7.

בשנת 2002 הוציא לאור את אלבומו השני 'דברי שיר' ובו השירים 'השמיעיני', 'אין ערוך' ו'אם אין אני לי מי לי' שנכללו באוסף הלהיטים של חברת קוקה-קולה וחולקו כשי לחג בעיתונים משפחה ובקהילה. האלבום זכה בתואר "אלבום השנה" לשנת 2002 בתוכנית מוצ"ש חסידי חי וזיכה אולמן בפעם השנייה בתואר "זמר השנה" באותה תוכנית. כמו כן זכה האלבום במקום הראשון בתחרות "תקליט הזהב" של גל פז.

בשנת 2003 השתתף בהפקת פרויקט "יהודים בני מלכים" יחד עם יובל סטופל וחברת גל פז, במסגרתו הופק תקליטור DVD לצפייה המבוסס על שיריו של המלחין חיים בנט.

בשנת 2004 ייסד יחד עם ג'רמי הורוויץ את להקת "קול חי" בלונדון, בשיתוף זמרים ישראלים ביצעה הלהקה הופעות רבות ברחבי אירופה וארצות הברית. עד לשנת 2017 בה הפסיקה את פעילותה.

בשנת 2005 הוציא את אלבומו השלישי "אודי 3" שהתפרסם בזכות הלהיט 'נפלתי קמתי'.

בשנת 2015 הקים את "הפורום לחזנות" יחד עם קבוצת חזנים נוספים. במסגרת הפורום הופק אלבום הפרויקט "חזנות בג'ינס" במטרה לקרב את עולם החזנות לצעירים.

בשנת 2020 הוציא לאור אלבום תפילות ימים נוראים.
## קישורים חיצוניים
* 

* אודי אולמן באתר קול הלשון

## הערות שוליים

קטגוריה:זמרים השרים בעברית
קטגוריה:זמרים חסידיים ישראלים
קטגוריה:חרדים ישראלים
קטגוריה:זמרים חסידיים
קטגוריה:חזנים ישראלים
קטגוריה:ישראלים שנולדו ב-1973
אל-הייבה

**אל-הייבה** (בערבית: **الهيبة**) היא סדרה סורית-לבנונית שהופקה בשנת 2017 כאחת מסדרות הרמדאן. את הסדרה ואת התסריטים יצר ,  ביים, והפיק זיאד אל-חטיב. השחקנים הראשיים היו: השחקן הסורי , השחקנית הלבנונית , השחקנית הסורית  ורבים אחרים.

בשנת 2019 פורסם כי 'אל-הייבה' באותה שנה הישראלים חיפשוא הסדרה, יותר מכל סדרה אחרת, בטלוויזיה.

## עלילה
עָלְיָא התגוררה עם בעלה עָאדֶל ובנם הקטן בקנדה ומשנפטר הבעל, היא מגיעה ללבנון כדי לקבור אותו במקום הולדתו – הכפר הייבה (כפר בדיוני), שנמצא בגבול בין לבנון לסוריה. עליא מנסה להתמודד מול משפחת בעלה – משפחת שייח' אל-ג'בל, שדורשת שהבן יישאר בכפר ולא יחזור עימה לקנדה. בפני עליא האפשרות לחזור לבדה, או להישאר ליד בנה וכך היא מוצאת את עצמה חיה בכפר הייבה. בתוך כך מסתבר שגיסה ג'בל ומשפחתו מתפרנסים מהברחות ומסחר בנשק בין סוריה ללבנון, ובנוסף לסכנות האורבות מעצם העיסוק, יש למשפחה סכסוך היסטורי מתמשך עם משפחת סעיד, משפחה חזקה אחרת, אף היא מהכפר הייבה.

הסדרה עוסקת בניסיונות לחסל את ג'בל ואת בני משפחתו ובדרכים היצירתיות שהוא מוצא כדי לשרוד ולשמור על כבוד ומעמד המשפחה. סיפור העלילה מתפתח במהלך חמש עונות עם דמויות חדשות, אויבים וידידים שמתווספים ומערכת היחסים בין שני גיבורי הסדרה – עליא וג'בל.
## הצוות והשחקנים
### צוות

### שחקנים עיקריים ודמויות

## שידור הסדרה ברשתות טלוויזיה

## הצלחת הסדרה
בשנת 2017 הודיעו המפיקים שהעונה הראשונה של הסדרה הצליחה ביותר בעולם הערבי וצפו בה מעל מאה מיליון צופים.

## ביקורת
הסדרה לא הייתה חסינה מביקורות, כמו:
* בשנת 2018, הוגשה תביעה נגד מפיקי הסדרה, בטענה שהיא מקדמת סטראוטיפים של העיר בעלבכ כמקום פשע, אלימות ושימוש בסמים. ההפקה הגיבה לתביעה, תוך הפניה לכתוב בהקדמה לסדרה ולכל פרק בה, שכל הפרטים בדויים.
* השחקנית הראשית בעונה הראשונה, נאדין נסיב נג'ים דחתה את הצעת החוזה לעונה השנייה בטענה שהתפקיד שיועד לה חסר בולטות ותיארה את התוכנית כסיפור גברי בעיקרו.

## קישורים חיצוניים

## הערות שוליים

קטגוריה:סדרות טלוויזיה ערביות
דוד אלדן

**דוד אלדן** (נולד כ**דוד אנדרמן**; 12 בפברואר 1914, וינה, האימפריה האוסטרו-הונגרית – 5 באוגוסט 1989, גבעתיים) היה צלם ישראלי יליד אוסטריה.

## ביוגרפיה
אנדרמן התעניין בצילום מגיל צעיר, והושפע מדודו פרד דונקל. הוא למד רפואה בווינה, אך הפסיק בשנת 1934 כאשר עלה ארצה. הוא התגורר תחילה בקיבוץ ואז עבד אצל הסוכנות היהודית, שתמכה בבריחת הנוער היהודי מאירופה לארץ ישראל. בתחילת 1938 הוא נסע לווינה להלוויית אביו ונמלט בקושי ממעצר על ידי הגסטפו לאחר סיפוח אוסטריה במרץ של אותה שנה.

בשובו ארצה התגייס לצבא הבריטי ב-1938 והוצב בקהיר. הוא המשיך להתעניין בצילום והתמחה בצילום פורטרט, הוא היה אוטודידקט.

לאחר שחרורו מהצבא ב-1946 פתח סטודיו לצילום בתל אביב. לאחר קום מדינת ישראל ב-1948, עבד בשם אלדן כצלם במחלקת הצילום של לשכת העיתונות הממשלתית (לע"מ), שבראשה עמד הסופר הישראלי משה פרלמן. במהלך משפט אייכמן ב-1961 (אייכמן-פרוזס) היה אחראי על הקלטות הטלוויזיה.

אלדן בנה ארכיון את תמונות לע"מ המשמש גם כארכיון לצלמים אחרים. משה מילנר נכנס לאחר מכן לתפקידו.

## קישורים חיצוניים

## הערות שוליים

קטגוריה:צלמי דיוקן
קטגוריה:ישראלים ילידי האימפריה האוסטרו-הונגרית
קטגוריה:צלמים אוסטרים
קטגוריה:צלמים ישראלים
קטגוריה:גבעתיים: אישים
קטגוריה:וינה: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1914
קטגוריה:ישראלים שנפטרו ב-1989
2015 באסטרונאוטיקה

בערך זה מצוינים אירועים בולטים שהתרחשו במהלך שנת 2015 ונוגעים לתחום האסטרונאוטיקה.

## אירועים בולטים
[שמאל|ממוזער|200px|צילומים שהתקבלו מ[קרס (כוכב לכת ננסי)|קרס]]
במהלך השנה בוצעו 86 שיגורים, מהם 26 (30%) על ידי רוסיה.
* 14 ביולי – הגשושית ניו הורייזונס חלפה סמוך לכוכב הלכת הננסי פלוטו וירחיו

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## פירוט לוויינים בשיגור עם מספר רב של לוויינים
### לוויינים ששוגרו ב-20 במאי
השיגור בוצע מכן שיגור LC-41 בנמל החלל קייפ קנוורל בעזרת משגר אטלס 5. שוגרו 11 לוויינים.

### לוויינים ששוגרו ב-19 בספטמבר
השיגור בוצע מכן שיגור LC-16 במרכז שיגור הלוויינים טאיואן בעזרת משגר צ'אנגג'נג 6. שוגרו 20 לוויינים.

### לוויינים ששוגרו ב-8 באוקטובר
השיגור בוצע מכן שיגור LC-3E בבסיס חיל האוויר ונדנברג בעזרת משגר אטלס 5. שוגרו 16 לוויינים.

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
יעקב סולימן

**יעקב סולימן** הוא שחקן טניס שולחן פאראלימפי לשעבר.

סולימאן חבר בית הלוחם בתל אביב.

היה חבר משלחת ישראל אל המשחקים הפאראלימפיים ניו יורק וסטוק מנדוויל (1984). באולימפיאדה זו במרבית תחרויות טניס שולחן נשמר תיעוד של שמות הזוכים במדליות בלבד.

באליפות ישראל בטניס שולחן לנכים לשנת 1986 זכה במדליית כסף.

באליפות ישראל בטניס שולחן לנכים לשנת 1987 זכה במדליית זהב.

ב התחרה בדרגת נכות 4 בטורניר היחידים ולא התקדם מעבר לשלב המוקדמות.

באליפות ישראל בטניס שולחן לנכים לשנת 1989 זכה במדליית זהב.

ב התחרה בדרגת נכות 5 בתחרויות היחידים. בטורניר היחידים בדרגת הנכות שלו ובטורניר הפתוח ליחידים בדרגות נכות 1–5 לא התקדם מעבר לשלבים המוקדמים.

בשנת 2000 התחרה בגביע המזרח התיכון וזכה בשתי מדליות ארד: ביחידים דרגת נכות 4 ובזוגות דרגת נכות 5. בשנת 2002 זכה במדליית ארד באליפות איטליה הפתוחה ובשנת 2007 זכה במדליית ארד באליפות רומניה הפתוחה. במאה ה-21 שמר על דירוג עולמי גבוה ובשנת 2001 היה במקום ה-29 בין מתחרי דרגת נכות 4.

## קישורים חיצוניים
* פירוט השתתפותו בתחרויות המשחקים הפאראלימפיים, באתר הרשמי של IPC 
* יעקב סולימן באתר איגוד טניס שולחן העולמי

## הערות שוליים

קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני טניס שולחן במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:ספורטאים נכי צה"ל
קטגוריה:ישראלים שנולדו במאה ה-20
חרבות ברזל (מיני-אלבום)

"**חרבות ברזל**" הוא מיני-אלבום, הראשון שהוציאה הזמרת הישראלית אודיה. יצא לאור ב-16 בנובמבר 2023, באמצעות חברת התקליטים הליקון ארומה מיוזיק. 

המיני-אלבום יצא בעקבות מלחמת חרבות ברזל וכולל שירים שנכתבו אודותיה. הסינגל המוביל מתוך האלבום, "חורף 23", בהשתתפותו של איזי, יצא לאור ב-22 באוקטובר 2023, והוא הוקדש לנרצחים במתקפת הפתע על ישראל ב-7 באוקטובר. השיר "דם של גיבורים" הקדישה אודיה לזכר חללי צה"ל שנפלו במלחמה, ואת "מלאכית לבנה" הקדישה לזכרה של מאי נעים, אחותה של חברתה הטובה שנרצחה בטבח במסיבת הטבע ליד רעים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2023
קטגוריה:אלבומי אודיה
קטגוריה:מיני-אלבומים בעברית
קטגוריה:מלחמת חרבות ברזל בתרבות
קטגוריה:אלבומים שהופקו על ידי גיא דאן
קטגוריה:אלבומים שהופקו על ידי אופיר מלול
קטגוריה:אלבומי חברת הליקון ארומה מיוזיק
בל פאזה (גבינה)

**בֶּל פַּאֶזֶה** (באיטלקית: **Bel Paese**; באופן מילולי: "ארץ יפה") היא גבינה איטלקית רכה למחצה. הגבינה הומצאה בשנת 1906 על ידי אג'ידיו גלבּני שרצה לייצר גבינה עדינה וחצי רכה למכירה בעיקר באיטליה.

## השם
השם בל פאזה מגיע מכותרתו של ספר שנכתב על ידי אנטוניו סטופאני (אם כי ישנה התייחסות עתיקה בהרבה לשם על ידי דנטה אליגיירי ופרנצ'סקו פטרארקה). השם באיטלקית כאמור "ארץ יפה" והוא משמשת כביטוי באטילקית בהשאלה עבור "איטליה עצמה".

## ייצור
הגבינה יוצרה במקור במלזו, עיירה קטנה ליד מילאנו באזור לומברדיה, היא מיוצרת כעת באיטליה ובארצות הברית. בל פאזה היא גבינה מחלב פרה, היא מתבגרת במשך שישה עד שמונה שבועות, ויש לה ארומה חלבית שמנת וקלילה. הצבע הוא צהוב חיוור, קרמי. היא עשויה בגלגלים קטנים, ודומה מאוד לגבינת סן-פאולין הצרפתית ול-Butterkäse הגרמנית. יש לה טעם עדין וחמאתי שעבורו היא נצרכת בדרך כלל עם יינות פירותיים, אדום יבש או לבן. היא מועדפת על ידי רבים כגבינת חטיף או קינוח ונמסה בקלות בשימוש על פיצות או בתבשילים שונים. בל פאזה משמשת לעיתים קרובות כתחליף לגבינת מוצרלה.

ניתן לזהות גבינת בל פאזה מקורית לפי העטיפה. יש עליה תמונה של הגאולוג והפלאונטולוג האיטלקי אנטוניו סטופאני, שהמסכת הגאולוגית שלו "Il bel paese" העניקה את שמה לגבינה של גלבני, אבל בעוד שעל עטיפת הגבינה המיוצרת באיטליה התמונה של סטופאני מגיעה עם רקע מפת איטליה, הרי לגבינה המיוצרת בארצות הברית יש רקע של מפת של ארצות הברית.

## לקריאה נוספת

* מוצרי מזון חקלאי לומברדיים מסורתיים (באיטלקית)

## ראו גם
* גבינת בל פאזה באתר גלבני

## קישורים חיצוניים

## הערות שוליים

קטגוריה:גבינות איטלקיות
קטגוריה:גבינות לבנות
קרב פורנטרוי

**קרב פורנטרוי** היה מצור על העיירה פורנטרוי בשווייץ. העיירה הוחזקה על ידי האימפריה האוסטרית והותקפה על ידי חיילי ממלכת צרפת. האירוע התרחש ב-28 באפריל 1792 והביא לניצחון של הכוחות הצרפתיים. התנגשות הכוחות הזו סימנה את תחילתה של מלחמת הקואליציה הראשונה, ופתיחת מלחמות המהפכה הצרפתית.

## המצור
ב-20 באפריל 1792 הכריזה צרפת מלחמה על האימפריה הרומית הקדושה, לאחר שפרנץ השני, קיסרה, הציב ללואי ה-16, מלך צרפת, אולטימטום בנוגע לנסיכי אלזס חמישה ימים קודם לכן. כוחות הקואליציה היו שאננים ולא ניסו לתקוף את הצרפתים המתקרבים אליהם, מה שגרם לניקולה לוקנר , המפקד הגרמני של הארמייה הצרפתית של הריין, לבחור במתקפה נגד מוצב פורנטרוי כדי למנוע פלישה מהצד האוסטרי. לוקנר הקצה למהלך 12,000 איש, בציפייה לקרב גדול ומצור ארוך. לוקנר הורה לאדם פיליפ, הרוזן דה קוסטין , להוביל התקדמות לפורנטרוי, שהיה אז בסמכותו של הנסיך-בישוף של בזל. צעד זה נועד להגן על קטע הגבול הזה מפני פלישה. מלווה בקולונל שארל גרנג'יר דה לה פריירה, מפקד גדוד הרגלים ה-23, כמפקדו השני, הוביל קוסטין כוח קטן של 2,000 שכלל שלושה גדודי חי"ר, פלוגת ארטילריה וכ-300 דרגונים. הם צעדו לתוך המחוז ודרשו מהאוסטרים להיכנע. אף על פי שחיל המצב כלל 400 חיילים אוסטרים, בחר הנסיך-הבישוף שלא להתנגד למצור והסיג את אנשיו לביין. כתוצאה מכך כבש קוסטין את פורנטרוי מבלי להיתקל בהתנגדות והצליח לבצר את מעמדו על הר לאמונט, תוך שמירה אפקטיבית על העמקים של פריבור, ביין, בזל וזולתורן.

## לקריאה נוספת
* **Victoires, conquêtes, désastres, revers et guerres civiles des Français**, volume 7

קטגוריה:מלחמות המהפכה הצרפתית
קטגוריה:1792 בצרפת
ג'ון קין

**ג'ון קין** (באנגלית: **John Keane**) הוא חוקר ותאורטיקן פוליטי, ופרופסור למדע המדינה באוניברסיטת סידני וב-WZB ברלין .

## ביוגרפיה
נולד בדרום אוסטרליה, למד מדע המדינה, ממשל והיסטוריה באוניברסיטת אדלייד וזכה בפרס טינלין למצטיין המחזור בשת 1971. זכה במלגת חבר העמים הבריטי  ולמד באוניברסיטת טורונטו פילוסופיה וכלכלה פוליטית וקיבל דוקטורט בו הנחה אותו החוקר הפוליטי סי בי מקפרסון . לאחר מכן נסע לפוסט דוקטורט בקינגס קולג' שבאוניברסיטת קיימברידג', שם עבד בצמוד לאנתוני גידנס ולקוונטין סקינר. קין הוא פרופסור למדע המדינה באוניברסיטת סידני, וב-WZB Berlin Social Science Center .

קין התפרסם בעולם בשל תפיסתו החדשנית של הדמוקרטיה. הוא היה הראשון להביא למודעות הציבור, עוד טרם סתיו העמים, את חשיבותה של חברה אזרחית מתפקדת כמנטרת השלטון. במהלך שנות ה-80 של המאה העשרים הוא תרם משמעותית למיזם האוניברסיטה הצפה ולסמינרים בפולין, צ'כוסלובקיה והונגריה. הכתיבה האקדמית והפוליטית שלו במהלך תקופה זו פורסמה תחת שם העט Erica Blair. הסדרה שלו במוסף הספרות של הטיימס, שנכתבה בסגנון דיאלוג של המאה ה-18 עם דגש על דמויות מחתרתיות כמו אדם מיצ'ניק  וג'רג' קונרד זכתה לתפוצה רחבה ותורגמה לשפות רבות. הוא יזם את פרסומו של ספרו הראשון של ואצלב האוול באנגלית - *The Power of the Powerless* אותו גם ערך. באביב 2018, מעט לפני סתיו העמים, הוא הקים את המרכז הראשון בעולם למחקר הדמוקרטיה בלונדון (CSD). הקים את Sydney Democracy Network.

במהלך שהותו הארוכה בבריטניה, הטיימס תיאור אותו כ"אחד מההוגים והכותבים הפוליטיים המובילים בעולם". עבודתו תורגמה לכ-35 שפות. בין ספריו הנודעים, הוא זוכה הפרסים *Tom Paine: A political life* ו-*The Shortest History of Democracy* (2022) בעברית: ההיסטוריה הקצרה של הדמוקרטיה, הוצאת תכלת.

## הגותו

## פרסומים בולטים
* *Tom Paine: A political life (2003)*
* *Violence and Democracy* (2004)
* *Democracy and Media Decadence* (2013)
* *The Life and Death of Democracy* (2009)
* *When Trees Fall, Monkeys Scatter* (2017)
* *Power and Humility: the Future of Monitory Democracy* (2018)
* *The New Despotism* (2020)
* *The Shortest History of Democracy* (2022) בעברית: *ההיסטוריה הקצרה של הדמוקרטיה*

## קישורים חיצוניים

## הערות שוליים

קטגוריה:מדענים אוסטרלים
קטגוריה:אוסטרלים שנולדו ב-1949
מצודת ראשיא

ממוזער|מצודת ראשיא
**מצודת ראשיא** או **מצודת העצמאות** (בערבית: **قلعة الاستقلال**; בצרפתית: **Citadelle de l'Indépendance de Rashaya**) היא מצודה בעיירה ראשיא בלבנון השוכנת בראש הר בגובה של כ-1,400 מטר מעל פני הים. המצודה נבנה כארמון על ידי משפחת שיהאב (شهاب) במאה ה-18. בזמן המנדט הצרפתי בלבנון, הוא שימש את כוחות הצבא הצרפתי וכיום הוא משמש את צבא לבנון. עם זאת, זהו אתר תיירות שניתן לבקר בו. המצודה משקיפה על העיירה ראשיא, ההרים והדרכים שסביבה.
## תולדות המצודה ומאפייניה
מיקומו וגובהו של הכפר ראשיא הפכו אותו לנקודת ישוב, משחר ההיסטוריה. בשנת 1172 הצלבנים בנו מגדל על שרידי ביצורים עתיקים: כנעניים, יווניים, רומיים וערביים. המקום היה אסטרטגי עבורם, כדי להגן על שיירות של סוחרים ועולי רגל שעברו במקום בדרכם בין ירושלים לסוריה. במקום נחפרו בורות מים ומספר בארות שאחת מהן פועלת גם היום. בין היתר נחפרה מנהרה באורך של כ־1,500 מטר, שיורדת מערבה עד למעיין "עין מרי", שבין הכפרים  ו. המנהרה שימשה לתנועת לוחמים, אספקה במקרה של מצור וכן למילוט.
ממוזער|צילום המצודה במאה ה-19

המצודה הנוכחית הוקמה כארמון מוגן היטב סביב המגדל הצלבני, ושטחה עומד על כ־8.5 דונם. בשלושה מארבעת צדדיה ישנם צוקים והצד הרביעי, המזרחי – פונה לפסגת החרמון. סביב המצודה נבנו חומות עבות והיא מזכירה את המצודה שבנו הצלבנים בבופור. מושל אזור חצביא, הנסיך אבו בכר שיהאב, בנה את הבניין כארמונו והוא מפואר (יחסית לתקופתו) ומרווח ביותר.

## ההיסטוריה של המצודה
ב-29 בספטמבר 1923 קיבלה צרפת מחבר הלאומים את המנדט על סוריה ובעקבות זאת הוצב חיל מצב צרפתי במצודה. ב-22 בנובמבר 1925, במסגרת המרד הדרוזי הגדול, הסתערו לוחמיו של סולטאן אל-אטרש על המצודה, כדי לכבוש אותה מהצרפתים. הניסיון נהדף והיו אבדות רבות לשני הצדדים. כיום מוצבים שני לוחות בכיכר שבחצר המצודה. על לוח אחד נכתבו שמות החללים הצרפתים ועל השני – שמות החללים בני אזור ראשיא.

## מצודת העצמאות
בבחירות שנערכו בלבנון ב-1943, ניצחו תומכי השאיפה לעצמאות והיפרדות מצרפת. ראש הממשלה הנבחר ריאד אלצלח (מוסלמי), והנשיא בשארה אל-ח'ורי (נוצרי), הודיעו על כוונתם למחוק מחוקת לבנון את כל הסעיפים שקושרים את לבנון למנדט הצרפתי. בתגובה, ב-11 בנובמבר 1943, הצרפתים עצרו את הנשיא יחד עם עוד חברי פרלמנט נכבדים (וביניהם שר הפנים כּמיל שמעון, שהיה נשיא לבנון בשנות החמישים של המאה ה-20) וכלאו אותם במצודת ראשיא. בעקבות ההפגנות, מרי אזרחי ולחץ בין-לאומי הם שוחררו ב-22 בנובמבר 1943, ויום שחרורם הוא יום העצמאות של לבנון.

לאחר פינוי הכוחות הצרפתיים מלבנון בשנת 1946, המקום אויש על ידי כוח ז'נדרמריה לבנונית וכן כמה משרדים ממשלתיים. ב-1 בספטמבר 1964 נכנס למקום צבא לבנון ומאז המצודה היא בסיס צבאי.

## תיירות
המצודה נכללת ברשימת האטרקציות התיירותיות בלבנון, של משרד התיירות. תיירים לבנונים מבקרים במקום, בתיאום עם הצבא.

## קישורים חיצוניים

## הערות שוליים

קטגוריה:מבצרי צלבנים
קטגוריה:לבנון: היסטוריה
יוסי סעדון

**יוסף (יוסי) סעדון** הוא ספורטאי עבר ישראלי בספורט נכים.

ב התחרה בתחרויות סיף במקצועות הרומח והחרב, בשתיהן לא העפיל מעבר לשלב המוקדמות. נבחרת הגברים בסיף זכתה באולימפיאדה זו במדליית ארד אך הרכב החברים בנבחרת לא נרשם. כמתחרה באתלטיקה השתתף בתחרות סללום ביסאות גלגלים וסיים במקום העשירי עם תוצאה של 1:17.70 דקות.

באליפות ישראל בטניס שולחן נכים לשנת 1976 זכה במקום הראשון במשחק בישיבה לשחקני דרגת נכות ב'.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אתלטים פאראלימפיים ישראלים
קטגוריה:סייפים פאראלימפיים ישראלים
קטגוריה:סייפים נכים ישראלים
קטגוריה:אתלטים נכים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:סייפים במשחקים הפאראלימפיים תל אביב (1968)
קטגוריה:ישראלים שנולדו במאה ה-20
נינו ברגיג

**נינו ברגיג** (22 ביוני 1939 – 6 בנובמבר 2023) היה כדורגלן ישראלי ומאמן כדורגל, כמו כן כיהן בכמה תפקידים בוועדות ההתאחדות לכדורגל בישראל.

## קורות חייו
ברגיג נולד בטריפולי שבלוב ועלה בגיל 10 ליישוב שעימו היה מזוהה לאורך השנים, באר יעקב. היה כדורגלן בקבוצת הפועל באר יעקב, בה הצטיין בתפקיד החלוץ, והיה גם קפטן הקבוצה. הוא החל לאמן בשנות ה-60 בקבוצה בה גדל, והיה גם למזכיר המועדון. לאחר 10 שנים, ב-1972 עזב את מועדון ילדותו. לאחר מכן אימן מספר קבוצות: הפועל ירושלים, הפועל ראשון לציון, הפועל יהוד, הפועל לוד, הפועל באר שבע ומכבי שעריים. אחד ההישגים הזכורים שלו בתור מאמן היה הובלת קבוצת הפועל ראשון לציון (אז שיחקו במדים בצבע אדום) לצמרת הליגה הבכירה בכדורגל בישראל בעונת 1980/1981, כשאימן את הקבוצה המצליחה ביותר בתולדות העיר, שסיימה שישית בטבלה, כשלפניה מדורגות שמשון תל אביב, מכבי פתח תקווה, מכבי יפו, בני יהודה תל אביב והאלופה, הפועל תל אביב.

בהמשך ברגיג היה שותף פעיל וחבר בוועדות שונות בהתאחדות לכדורגל לאורך השנים ופעל לטובת שיפור התנאים והמקצועיות במחלקות הנוער השונות.

ברגיג הלך לעולמו בגיל 84, ב-6 בנובמבר 2023, בבית החולים תל השומר, לאחר שהיה מורדם ומונשם מספר שבועות עקב מצב בריאותי לקוי, והוא נקבר בעיר הולדתו, באר יעקב.

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:באר יעקב: אישים
קטגוריה:מאמני כדורגל ישראלים
קטגוריה:מאמני הפועל ירושלים
קטגוריה:מאמני הפועל ראשון לציון
קטגוריה:מאמני הפועל באר שבע
קטגוריה:מאמני הפועל יהוד
קטגוריה:מאמני הפועל לוד
קטגוריה:מאמני מכבי שעריים
קטגוריה:ישראלים ילידי לוב
קטגוריה:ילדים בשואה: לוב
קטגוריה:ניצולי השואה: לוב
קטגוריה:ישראלים שנולדו ב-1939
קטגוריה:ישראלים שנפטרו ב-2023
דניאל תורג'מן

הרב **דניאל תורג'מן** (בצרפתית: **Daniel Torgmant**; נולד ב-1976) הוא רב ומוזיקאי צרפתי, המכהן כרבה הראשי של מונקו.

## ביוגרפיה
יליד 1976, בניס שבצרפת. התחנך ולמד בבית הספר "יעקב ספרא" בניס (1990-1994), ישיבת "מקור ישראל" באפינה-סור-סן (1994-1999), ישיבת "היכל התורה בציון" בירושלים (1999-2000), וכן בישיבת "שער התורה" בשטרסבורג (2000-2002). את הסמכתו לרבנות קיבל ממכון אריאל בירושלים (2003-2010), וקיבל תואר ראשון בעברית וציוויליזציה מהמכון הלאומי לשפות וציוויליזציות מזרחיות  בפריז, ותואר שני בהגות עברית ומחשבת ישראל מאוניברסיטת שטרסבורג.

תורג'מן חבר בוועידת רבני אירופה. החל משנת 2010 משמש כרבה הראשי של נסיכות מונקו, אגודת התרבות היהודית של מונקו, קהילת יהודי מונקו ובית הכנסת אדמונד ספרא. בית הכנסת ממוקם ב-15 Avenue de la Costa במונטה קרלו. בית הכנסת הוא היחיד בנסיכות והוא מופעל על ידי אגודת התרבות היהודית של מונקו (**ACIM**) שהיא האגודה הרשמית של הקהילה היהודית של מונקו. מונקו היא המדינה עם אחוז היהודים הגבוה ביותר חוץ מישראל.

### חיים אישיים
תורג'מן נשוי לדבורה ואב לארבעה.

## קישורים חיצוניים

* 
* סוכנות הידיעות היהודית, במונקו הזעירה נמצא שיעור היהודים הגבוה ביותר בעולם מחוץ לישראל. מה גורם לקהילה לגדול?, באתר JTA
* הידברות, המלחמה ביוזמות חקיקה נגד עריכת ברית מילה ושחיטה כשרה, באתר הידברות
* 
* 
* 
* מונקו, מסע בעקבות יהדות מונקו, באתר מונקו

קטגוריה:רבנים ראשיים של מונקו
קטגוריה:יהודים אורתודוקסים צרפתים
קטגוריה:יהודים מונגאסקים
קטגוריה:בוגרי אוניברסיטת שטרסבורג
קטגוריה:צרפתים שנולדו ב-1976
הוועדה לדיוק דיווח המזרח התיכון באמריקה

**הוועדה לדיוק דיווח המזרח התיכון באמריקה** (באנגלית: The **Committee for Accuracy in Middle East Reporting in America**, נודעת בראשי התיבות: **CAMERA**) היא ארגון יהודי-אמריקאי ללא מטרות רווח, שפעילותו נועדה במוצהר לקידום סיקור מדויק, מאוזן ופרו-ישראלי במזרח התיכון וברחבי העולם. הארגון מזוהה עם עמדות הימין הפוליטי בישראל.

הארגון נוסד בשנת 1982 בבוסטון, מסצ'וסטס, כדי לנטר ולבקר את התקשורת על סיקורה את הסכסוך הישראלי-פלסטיני. לפי אתר האינטרנט של הוועדה, הטריגר להקמתה היה אופן הסיקור של הפלישה הישראלית ללבנון בוושינגטון פוסט, שהסב את תשומת לב המייסדים להטיה אנטי-ישראלית כללית בתקשורת.

ל-CAMERA יש למעלה מ-65,000 חברים משלמים ומשרדים ברחבי ארצות הברית בישראל. הוא מפרסם דו"חות ומאמרים המבקרים מה שהארגון רואה כ"סיקור מוטה כנגד מדינת ישראל במדיה העולמית"; פועל מול כלי תקשורת שונים, בפרט אמריקניים, כגון "הניו יורק טיימס", ורשת CNN כדי לדרוש מהם לאזן ולתקן כתבות שכאלה.

הארגון נוסד בידי ההיסטוריונית האמריקאית ויניפרד מייזלמן  ובראשו עמדה במשך שנים רבות אנדראה לוין .

CAMERA פועל בצורה הפוכה ל"Washington Report on Middle East Affairs" הנחשב פרו-פלסטיני; ובין הארגונים חילופי האשמות הדדיות על עיוות המציאות וכפיית נרטיבים שונים על התקשורת האמריקאית.

פעולות הניטור והביקורת של הארגון אינן מצטמצמות לתקשורת המדווחת, הארגון מבקר גם תוכני מדיה אחרים כמו: סרטים, ספרי לימוד ואנציקלופדיות שלטענתו מציגים עמדה אנטי-ישראלית. בין התכנים הידועים שעמדו במוקד הביקורת של הארגון, היה סרט הקולנוע ההיסטורי של הבמאי היהודי-אמריקאי סטיבן ספילברג, "מינכן"; העוסק במבצע זעם האל של המוסד, שבמהלכו חוסלו מתכנני טבח הספורטאים הישראלים באולימפיאדת מינכן ב-1972. הסרט שעלה לאקרנים ב-2005, מכיל לדעת המבקרים השוואה בין פעולות המוסד הישראלי ובין פעולות המחבלים ומציג את המבצע הישראלי בצורה שלילית.

החל משנת 2011 הארגון מאוגד כעמותה רשומה גם בישראל.

## ביקורת
בשנת 1988, אדוארד סעיד, פרופסור לאנגלית ולספרות השוואתית באוניברסיטת קולומביה, טען כי אפילו ממשלת ישראל לא העזה לטעון טיעונים קיצוניים כמו CAMERA.

בשנת 2008, גלעד עיני, אנליסט תקשורת בכיר בארגון, קרא למתנדבים לפתוח בקמפיין עריכה פרו-ישראלי בוויקיפדיה האנגלית. הארגון "אלקטרוניק אינתיפאדה" חשף את הקמפיין והאשים את CAMERA בניסיון "להציג תעמולה גסה בתור עובדות". כחמישה מהמצטרפים לקמפיין נענשו או הורחקו לצמיתות מהאתר. בתגובה לכך הארגון Honest Reporting טען כי קבוצות פרו-פלסטיניות פעלו בצורה דומה ולא הורחקו מהאתר.

בשנת 2019, איאן לוסטיק, חוקר אמריקני בתחום מדע המדינה, טען כי מספר ארגונים, בהם CAMERA, עוסקים בפעילות "הסברה קיצונית" למען ישראל, וידועים ב"מסעות הפחדה והכפשה נגד חוקרים וסטודנטים שהם מתנגדים לדעותיהם".

## ראו גם

* אנטישמיות בארצות הברית
* האנטישמיות החדשה
* מבחן שלוש ה-D לאנטישמיות
* ועידת הנשיאים

## קישורים חיצוניים
* 
* אתר "CAMERA בקמפוס"
* 

## הערות שוליים

קטגוריה:יחסי ארצות הברית – ישראל: ארגונים
קטגוריה:ביקורת התקשורת
קטגוריה:הסכסוך הישראלי-פלסטיני: ארגונים
סן-פליסיאן (גבינה)

גבינת **סן-פליסיאן** (בצרפתית: **Saint-félicien**) היא גבינה מחלב פרה המיוצרת במחוז רון-אלפ בצרפת. שם היא מוגדרת כגבינת דופינה (בהתייחסו למחוז הצרפתי לשעבר דופינה, משם מקורה של הגבינה). היא בת דודה קרובה של גבינת דופינה אחרת, הסן-מרסלין, והיא בעלת מרקם וטעם דומים, אם כי היא יכולה להיות גדולה כמעט פי שניים בקוטר.

## מקור
מקור שמה בעיירה הקטנה בה יוצרה ונמכרה הגבינה לראשונה. היא הוכנה במקור מחלב עיזים, אך מאז נעשה נפוץ יותר לייצר אותה מחלב פרה. הפנים הקרמי שלה עטוף במעטפת בסגנון פרח (פלורי). משקלה הממוצע הוא 180 גרם.

## תקופת ייצור
התקופה האופטימלית לפיתוח טעמה היא בין אפריל לבין ספטמבר לאחר יישון (הבשלה) של 4 עד 6 שבועות, אך היא מצוינת לצריכה גם בין מרץ לבין דצמבר. היא רכה וקרמית יותר מהסן-מרסלין.

אין לבלבל את הגבינה הזו עם גבינת חלב עיזים המכונה caille doux מסן-פליסיאן, ארדש (מחוז).

## לקריאה נוספת

* Jean-Claude Saby, « », *Cahier de Mémoire d'Ardèche et Temps Présent*, no 156, 15 novembre 2022
* Aymeric Bosneagu et Claire Delfosse (dir.),, 2016-2017
* *Pays, vins et fromages en Rhône-Alpes* (de Sophie BLOCH et Jean-François WERNER, 1998)


## ראו גם
* מחוז דופינה

## קישורים חיצוניים

קטגוריה:גבינות צרפתיות
פיגוע הירי במחסום המנהרות

**פיגוע הירי במחסום המנהרות**, הוא פיגוע ירי שבוצע ב-16 בנובמבר 2023, ד' בכסלו ה'תשפ"ד, בזמן מלחמת חרבות ברזל, במחסום המנהרות בכביש 60, על ידי שלושה מחבלים. בפיגוע נפל לוחם צה"ל ונפצעו עוד 5 אנשים.

## הפיגוע
בשעה 9:07 הגיע רכב שנושא לוחיות זיהוי ישראליות (משוכפלות/מזויפות) למחסום המנהרות מכיוון דרום (יהודה ושומרון). יושבי הרכב עוררו את חשדם של כוחות הביטחון שפעלו במקום, והם עצרו אותם לבדיקה במחסום בסמוך לעמדת הבידוק.

בשלב זה, שלושה מחבלים פתחו בירי מטווח קצר לעבר הכוחות. הכוחות שאיישו את המעבר, בהם שוטרים, לוחמי מג"ב, חיילי גדוד ארז ומאבטחים אזרחיים שהיו במקום, חתרו למגע ונטרלו בירי את שלושת מחבלים.

כתוצאה מפיגוע הירי, נפגעו 6 אנשים, אחד באורח קשה-אנוש שבהמשך נקבע מותו, והיתר באורח קל עד בינוני. הפצועים פונו על ידי גורמי הרפואה לקבלת טיפול רפואי בבתי החולים השונים ברחבי ירושלים. 2 אזרחיות נפגעות חרדה, טופלו במקום ושוחררו.

בפיגוע, נפל רב"ט , בן 20, מחיפה, לוחם בגדוד ארז, חיל המשטרה הצבאית.

## תחקיר הפיגוע
מחקירה ראשונית של זהות המחבלים, עלה כי מדובר בחוליית מחבלים פלסטינים שהגיעה עם הרכב מכיוון יהודה ושומרון לכיוון ירושלים, על פי החשד במטרה לבצע פיגוע גדול ומשמעותי הרבה יותר.

המחבלים שביצעו את הפיגוע הם עבד אל-קאדר קוואסמה, בן 26 שהתגורר בחברון והיה פעיל חמאס. אביו הוא עבדאללה קוואסמה, שעמד בראש הזרוע הצבאית של חמאס בחברון וחוסל בשנת 2003. חסן מאמון קפישה, בן 28 שהתגורר בחברון והיה מזוהה עם חמאס. דודו הוא איימן קפישה, ממשוחררי עסקת שליט שגורש ב-2011 לטורקיה. והמחבל השלישי הוא נסר עבד אל-עפו קוואסמה, בן 17.

## לאחר הפיגוע
בזירת הפיגוע, נמצאו ברכבם של המחבלים שני רובי סער מסוג M-16, שני אקדחים, מאות כדורים ותחמושת בתפזורת, מחסניות רבות מלאות בתחמושת, שני גרזנים ולבוש דמוי מדי צה"ל.

מספר שעות אחרי הפיגוע, הזרוע הצבאית של חמאס לקחה אחריות על הירי.

לאחר הפיגוע כוחות צה"ל פעלו למיפוי ביתם של שלושת המחבלים שביצעו את הפיגוע. ובנוסף נעצרו מספר בני משפחה של המחבלים.

## קישורים חיצוניים
* 
* סרטון מפעילות כוחות המשטרה בזירת הפיגוע, הערכת מצב שהתקיימה בזירה ואמצעי הלחימה שנתפסו ברשות המחבלים
* סינק של מפכ"ל המשטרה רנ"צ יעקב שבתאי מזירת הפיגוע
* סינק של ממ"ז ירושלים ניצב דורון תורג'מן מזירת הפיגוע
* סינק של רב-סרן יהודה, מפקד פלוגה בגדוד ארז
* סינק של סגן גל, מפקדת מחלקה בגדוד ארז
* 

## הערות שוליים

קטגוריה:טרור פלסטיני
מחסום המנהרות
מחסום המנהרות
מחסום המנהרות
מחסום תרקומיא
מחסום המנהרות
מחסום המנהרות
מחסום המנהרות
מחסום תרקומיא